अभिनेत्री अक्षरा सिंह ने भोजपुरी फिल्म इंडस्ट्री को अब तक कई सारी हिट फिल्में दी हैं। अक्षरा सिंह की एक्टिंग दर्शकों को बेहद पसंद है। भोजपुरी फिल्मों में सुपरस्टार पवन सिंह के साथ अक्षरा सिंह की जोड़ी सुपरहिट मानी जाती है। इस जोड़ी के नाम कई कामयाब भोजपुरी फिल्में हैं। अभिनेत्री अक्षरा सिंह एक अच्छी सिंगर भी मानी जाती हैं। उनके गाए हुए गाने भी लोगों को काफी पसंद आते हैं। अक्षरा सिंह की उपलब्धियों की फेहरिस्त में एक और बड़ा काम जुड़ने जा रहा है। सूत्रों के हवाले से खबर है कि अक्षरा सिंह पर भोजपुरी फिल्म इंडस्ट्री का अब तक का सबसे महंगा गाना फिल्माया गया है। यह गाना फिल्म ‘बलम जी लव यू’ का है। इस फिल्म में भोजपुरी फिल्मों के मशहूर अभिनेता खेसारी लाल यादव और अभिनेत्री काजल राघवानी मुख्य भूमिका में नजर आएंगे। यह फिल्म दुर्गापूजा के मौके पर सिनेमाघरों में रिलीज की जा सकती है।